nibzard/narodne-novine-full-text-markdown huggingface dataset:
### NN 33/2025 (26.2.2025.), Odluka o lokalnim porezima Općine Lasinja

Općina Lasinja

364

Na temelju članka 42. Zakona o lokalnim porezima (»Narodne novine« br. 115/16, 101/17, 114/22, 114/23 i 152/24) i članka 34. Statuta Općine Lasinja (»Glasnik Općine Lasinja« br. 1/18, 1/20 i 1/21), Općinsko vijeće Općine Lasinja, na 28. sjednici održanoj 20. veljače 2025. godine, donijelo je

ODLUKU

O LOKALNIM POREZIMA OPĆINE LASINJA

I. OPĆE ODREDBE

Članak 1.

Ovom se Odlukom utvrđuju vrste poreza koji pripadaju Općini Lasinja, njihove stope, visina te nadležno porezno tijelo za utvrđivanje, evidentiranje, nadzor, naplatu i ovrhu radi naplate navedenih poreza.

Članak 2.

Pojedini pojmovi u smislu ove Odluke imaju značenja koja su definirana Zakonom.

Izrazi koji se koriste u ovoj Odluci, a imaju rodno značenje koriste se neutralno i odnose se jednako na muški i ženski rod.

II. VRSTE POREZA

Članak 3.

Općini Lasinja pripadaju sljedeći porezi:

1. porez na potrošnju

2. porez na nekretnine.

1. Porez na potrošnju

Članak 4.

Porez na potrošnju plaća se po stopi od 3%.

2. Porez na nekretnine

Članak 5.

Porez na nekretnine na području općine Lasinja plaća se godišnje u iznosu od 3,00 eura po jednom kvadratnom metru korisne površine nekretnine, određene propisom kojim se uređuju uvjeti i mjerila za izračun zaštićene najamnine.

III. NADLEŽNO POREZNO TIJELO

Članak 6.

Poslove utvrđivanja, evidentiranja, nadzora, naplate i ovrhe poreza na potrošnju i poreza na nekretnine obavlja Ministarstvo financija, nadležna Porezna uprava u skladu s poreznim i drugim propisima.

Ovlašćuje se nadležna organizacija platnog prometa zadužena za raspoređivanje uplaćenih prihoda korisnicima (Financijska agencija), da naknadu koja pripada Ministarstvu financija, Poreznoj upravi, u iznosu od 5 % od ukupno naplaćenih prihoda, obračuna i uplati u državni proračun, i to do zadnjeg dana u mjesecu za protekli mjesec.

IV. PRIJELAZNE I ZAVRŠNE ODREDBE

Članak 7.

Postupci utvrđivanja i naplate poreza započeti po odredbama Odluke o općinskim porezima Općine Lasinja (»Glasnik Općine Lasinja« br. 7/23, »Narodne novine« br. 148/23), koji nisu dovršeni do stupanja na snagu ove Odluke, dovršit će se prema odredbama Odluke o općinskim porezima Općine Lasinja (»Glasnik Općine Lasinja« br. 7/23, »Narodne novine« br. 148/23).

Članak 8.

Danom stupanja na snagu ove Odluke prestaje važiti Odluka o općinskim porezima Općine Lasinja (»Glasnik Općine Lasinja« br. 7/23, »Narodne novine« br. 148/23).

Članak 9.

Ova Odluka stupa na snagu osmoga dana od dana objave u »Glasniku Općine Lasinja« te će se objaviti u »Narodnim novinama«.

Klasa: 024-04/25-02/3

Urbroj: 2133-19-1-25-1

Lasinja, 20. veljače 2025.

Predsjednik
 Općinskog vijeća
 Matija Prigorac, mag. educ. hist., v. r.
### NN 33/2025 (26.2.2025.), Odluka o visini poreznih stopa godišnjeg poreza na dohodak na području Općine Maruševec

Općina Maruševec

367

Na temelju članka 19.a Zakona o porezu na dohodak (»Narodne novine«, broj 115/16, 106/18, 121/19, 32/20, 138/20, 151/22, 114/23, 152/24) i članka 31. Statuta Općine Maruševec (»Službeni vjesnik Varaždinske županije« broj 17/21), Općinsko vijeće Općine Maruševec na 28. sjednici održanoj 19. veljače 2025. godine donosi

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU OPĆINE MARUŠEVEC

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području Općine Maruševec.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 20 %

– viša porezna stopa 30 %.

Članak 3.

Stupanjem na snagu ove Odluke prestaje važiti Odluka o visini poreznih stopa godišnjeg poreza na dohodak na području Općine Maruševec (»Narodne novine« broj 148/23 i »Službeni vjesnik Varaždinske županije« broj 107/23).

Članak 4.

Ova Odluka objavit će se u »Narodnim novinama« i »Službenom vjesniku Varaždinske županije«, a stupa na snagu 1. ožujka 2025. godine.

Klasa: 410-01/25-01/1

Urbroj: 2186-17-01-25-2

Maruševec, 19. veljača 2025.

Predsjednik
 Općinskog vijeća
 Damir Šprem, v. r.
### NN 33/2025 (26.2.2025.), Odluka o izmjenama i dopunama Odluke o porezima Općine Sveti Ilija

Općina Sveti Ilija

373

Na temelju članka 20. Zakona o lokalnim porezima (»Narodne novine«, broj 115/16, 101/17, 114/22, 114/23, 152/24) i članka 30. Statuta Općine Sveti Ilija (»Službeni vjesnik Varaždinske županije«, broj 05/18, 36/20, 33/21), Općinsko vijeće Općine Sveti Ilija na 22. sjednici održanoj 19. veljače 2025. godine donosi

ODUKU

O IZMJENAMA I DOPUNAMA ODLUKE O POREZIMA OPĆINE SVETI ILIJA

Članak 1.

U Odluci o porezima Općine Sveti Ilija (»Službeni vjesnik Varaždinske županije« broj 35/17, 71/17, 42/20, 51/20, 103/23) u članku 2. stavku 1. točka 2. mijenja se i glasi: »porez na nekretnine«.

Članak 2.

Naziv odjeljka 2. iznad članka 8. mijenja se i glasi: »Porez na nekretnine«.

Članak 3.

Članak 9. mijenja se i glasi:

»(1) Porez na nekretnine plaćaju domaće i strane, pravne i fizičke osobe koje su vlasnici nekretnina na dan 31. ožujka godine za koju se utvrđuje porez, a koje se nalaze na području Općine Sveti Ilija.

(2) Iznimno od stavka 1. ovoga članka, ako se ne može utvrditi vlasnik, porez na nekretnine plaća korisnik nekretnine određen prema odredbama propisa kojim se uređuje komunalno gospodarstvo.

(3) Za novoizgrađene nekretnine obveza plaćanja poreza na nekretnine nastaje danom izvršnosti uporabne dozvole godine za koju se utvrđuje porez odnosno danom početka korištenja nekretnine koja se koristi bez uporabne dozvole.

(4) Porez na nekretnine plaća se u visini od 0,80 eura do 1,40 eura po m² korisne površine nekretnine prema slijedećoj kategorizaciji:

1. Nekretnine I. kategorije – 1,40 eura/m²

– tu se ubrajaju nekretnine koje imaju mogućnost priključenja na električnu i vodovodnu mrežu te imaju asfaltiran put.

2. Nekretnine II. kategorije – 1,10 eura/m²

– tu se ubrajaju nekretnine koje imaju mogućnost priključenja na električnu i vodovodnu mrežu te imaju uređen makadamski put.

3. Nekretnine III. kategorije – 0,80 eura/m²

– tu se ubrajaju nekretnine koje nemaju mogućnost priključenja na električnu i vodovodnu mrežu, a imaju samo uređen makadamski put.

(5) Obveznik poreza na nekretnine dužan je do 31. ožujka godine za koju se utvrđuje porez poreznom tijelu prijaviti promjenu podataka bitnih za utvrđivanje obveze plaćanja poreza na nekretnine, a osobito promjenu obračunske površine nekretnine odnosno promjenu namjene nekretnine koja utječe na obračun poreza ili dokaze koji utječu na ostvarivanje uvjeta za oslobođenje od plaćanja poreza na nekretnine.

Članak 4.

U članku 17. stavku 1. riječi »poreza na kuće za odmor« zamjenjuju se riječima «poreza na nekretnine«.

Članak 5.

Ova Odluka objavit će se u »Narodnim novinama« i »Službenom vjesniku Varaždinske županije«, a stupa na snagu osmoga dana od dana objave u »Službenom vjesniku Varaždinske županije«.

Klasa: 410-01/25-01/01
 Urbroj: 2186-08-03-25-1
 Sveti Ilija, 19. veljače 2025.

Predsjednik
 Općinskog vijeća
 Dean Hrastić, dipl. ing., v. r.
### NN 33/2025 (26.2.2025.), Odluka o visini poreznih stopa godišnjeg poreza na dohodak Općine Lastovo

Općina Lastovo

365

Na temelju članka 19.a stavak 1. Zakona o porezu na dohodak (»Narodne novine«, broj 115/16., 106/18., 121/19., 32/20., 138/20., 151/22., 114/23. i 152/24.) i članka 25. Statuta Općine (»Službeni glasnik Općine Lastovo«, broj 3/09., 1/13., 2/13., 5/18., 6/20., 7/20. – pročišćeni tekst i 2/21.), a na prijedlog Općinske načelnice Općine Lastovo, Općinsko vijeće Općine Lastovo na 30. sjednici održanoj 20. veljače 2025. godine, donosi

ODLUKU

O VISINI POREZNIH STOPA GODIŠNJEG POREZA NA DOHODAK OPĆINE LASTOVO

Članak 1.

Ovom Odlukom utvrđuju se visine poreznih stopa godišnjeg poreza na dohodak za porezne obveznike na području Općine Lastovo.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 20,00 %

– viša porezna stopa 30,00 %.

Članak 3.

Danom stupanja na snagu ove Odluke, prestaje važiti Odluka o visini poreznih stopa godišnjeg poreza na dohodak Općine Lastovo (»Službeni glasnik Općine Lastovo«, broj 7/23.)

Članak 4.

Ova Odluka bit će objavljena u u »Narodnim novinama« i »Službenom glasniku Općine Lastovo« i primjenjuje se od 1. ožujka 2025. godine.

Klasa: 410-01/25-01/01

Urbroj: 2117-15-02-25-3

Lastovo, 20. veljače 2025.

Predsjednik
 Općinskog vijeća
 Gojko Antica, v. r.
### NN 33/2025 (26.2.2025.), Odluka o gradskim porezima Grada Belog Manastira

Grad Beli Manastir

343

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 20. i članka 42. stavka 1. Zakona o lokalnim porezima (»Narodne novine«, broj 115/16, 101/17, 114/22, 114/23 i 152/24), članka 42. stavka 1. točke 5. i 14. i članka 100. stavka 1. Statuta Grada Belog Manastira (»Službeni glasnik Grada Belog Manastira«, broj 1/20 i 3/21), Gradsko vijeće Grada Belog Manastira na 33. sjednici održanoj 20. veljače 2025. godine, donosi

ODLUKU

O GRADSKIM POREZIMA GRADA
 BELOG MANASTIRA

I. OPĆE ODREDBE

Članak 1.

Ovom Odlukom utvrđuju se vrste lokalnih poreza, stopa i visina poreza te nadležno tijelo za obračun i naplatu lokalnih poreza koji pripadaju Gradu Belom Manastiru u skladu sa Zakonom o lokalnim porezima.

Lokalni porezi Grada Belog Manastira su sljedeći:

1. porez na nekretnine

2. porez na potrošnju.

II. POREZ NA NEKRETNINE

Članak 2.

Porez na nekretnine plaća se godišnje u iznosu od 0,60 EUR/m² korisne površine nekretnine.

Članak 3.

Poslove u svezi utvrđivanja, evidentiranja, nadzora, naplate i ovrhe radi naplate poreza na nekretnine obavlja Upravni odjel za gospodarstvo, proračun, financije i društvene djelatnosti Grada Belog Manastira.

III. POREZ NA POTROŠNJU

Članak 4.

Porez na potrošnju alkoholnih i bezalkoholnih pića u ugostiteljskim objektima plaća se po stopi od 3 %.

Članak 5.

Poslove u svezi utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, Porezna uprava.

IV. PRIJELAZNE I ZAVRŠNE ODREDBE

Članak 6.

Kaznene i prekršajne odredbe te odredbe o zastari, obnovi postupka, žalbenom postupku i ovrsi propisane Općim poreznim zakonom, Zakonom o porezu na dohodak i Zakonom o lokalnim porezima jednako se primjenjuju i za poreze propisane ovom Odlukom.

Članak 7.

Danom stupanja na snagu ove Odluke prestaje važiti Odluka o gradskim porezima Grada Belog Manastira (»Službeni glasnik Grada Belog Manastira«, broj 12/23) i (»Narodne novine«, broj 150/23).

Članak 8.

Ova Odluka objavit će se »Narodnim novinama« i »Službenom glasniku Grada Belog Manastira« i stupa na snagu 1. ožujka 2025. godine.

Klasa: 410-03/25-01/01
 Urbroj: 2158-2-01-01-25-2
 Beli Manastir, 20. veljače 2025.

Predsjednik
 Gradskog vijeća
 Igor Pavelić, v. r.
### NN 33/2025 (26.2.2025.), Odluka o visini poreznih stopa godišnjeg poreza na dohodak na području Grada Valpova

GRAD VALPOVO

351

Gradsko vijeće Grada Valpova, na 42. sjednici, održanoj 24. veljače 2025. godine, na temelju članka 19.a Zakona o porezu na dohodak (»Narodne novine«, broj 115/16, 106/18, 121/19, 32/20, 138/20, 151/22, 114/23 i 152/24) i članka 17. Statuta Grada Valpova (»Službeni glasnik Grada Valpova«, broj 12/22), donijelo je

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU GRADA VALPOVA

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području Grada Valpova.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 21,00 %,

– viša porezna stopa 31,00 %.

Članak 3.

Stupanjem na snagu ove Odluke prestaje važiti Odluka o visini poreznih stopa godišnjeg poreza na dohodak na području Grada Valpova (»Sl. glasnik Grada Valpova«, br. 14/23).

Članak 4.

Ova Odluka objavit će se u »Narodnim novinama« i »Službenom glasniku Grada Valpova«, a stupa na snagu 1. ožujka 2025. godine.

Klasa: 410-01/25-01/1

Urbroj: 2158-7-1-25-4

Valpovo, 24. veljače 2025.

GRADSKO VIJEĆE GRADA VALPOVA

Predsjednik
 Gradskog vijeća
 Igor Uranjek, v. r.
### NN 33/2025 (26.2.2025.), Odluka o visini poreznih stopa godišnjeg poreza na dohodak Grada Omiša

Grad Omiš

348

Na temelju članka 4. Zakona o izmjenama i dopunama Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22, 114/23 i 152/24) i članka 30. Statuta Grada Omiša (»Službeni glasnik Grada Omiša« broj 4/09, 9/10, 2/13, 10/13, 1/18, 8/18, 2/21 i 13/22 – pročišćeni tekst), Gradsko vijeće Grada Omiša na 35. sjednici održanoj 18. veljače 2025. godine donijelo je

ODLUKU

O VISINI POREZNIH STOPA GODIŠNJEG POREZA NA DOHODAK

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području Grada Omiša.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 21,0 %,

– viša porezna stopa 31,0 %.

Članak 3.

Ova Odluka objavit će se u »Narodnim novinama« i »Službenom glasniku Grada Omiša«, a primjenjuje se od 1. ožujka 2025. godine.

Klasa: 410-04/25-01/01
 Urbroj: 2181-7-03-01/1-25-1
 Omiš, 18. veljače 2025.

Grad Omiš
 Gradsko vijeće
 Predsjednik
 Zvonko Močić, dr. med., v. r.
### NN 33/2025 (26.2.2025.), Odluka o visini poreznih stopa godišnjeg poreza na dohodak Općine Babina Greda

Općina Babina Greda

354

Na temelju čl. 19.a, a u svezi s čl. 19. Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22, 114//23 i 152/24. – u daljnjem tekstu: Zakon), i članka 18. Statuta Općine Babina Greda (»Službeni vjesnik« Vukovarsko-srijemske županije broj 11/09, 04/13, 03/14, 01/18, 13/18, 03/20, 04/21, 16/23 i 18/23), Općinsko vijeće Općine Babina Greda na 35. sjednici održanoj 17. veljače 2025. donosi

ODLUKU

O VISINI POREZNIH STOPA
 GODIŠNJEG POREZA NA DOHODAK
 OPĆINE BABINA GREDA

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području Općine Babina Greda.

Članak 2.

Porezne stope iz članka 1. ove Odluke utvrđuju se kako slijedi:

• niža porezna stopa 20 %,

• viša porezna stopa 30 %.

Članak 3.

Danom stupanja na snagu ove Odluke prestaje važiti Odluka o visini poreznih stopa godišnjeg poreza na dohodak na području Općine Babina Greda (»Službeni vjesnik« Vukovarsko-srijemske županije broj 25/23).

Članak 4.

Ova Odluka objavit će se u »Narodnim novinama« i »Službenom vjesniku« Vukovarsko-srijemske županije, a stupa na snagu 1. ožujka 2025. godine.

Klasa: 410-01/25-01/5

Urbroj: 2196-7-01-25-1

Babina Greda, 17. veljače 2025.

Predsjednik
 Općinskog vijeća
 Tomo Đaković, v. r.
### NN 33/2025 (26.2.2025.), Odluka o općinskim porezima Općine Drenje

Općina Drenje

360

Na temelju članka 20. i 42. stavka 1. Zakona o lokalnim porezima (»Narodne novine« broj 115/16, 101/17, 114/22, 114/23 i 152/24) i članka 27. Statuta Općine Drenje (»Službeni glasnik« Općine Drenje broj 2/21), Općinsko vijeće Općine Drenje na svojoj 23. sjednici održanoj 13. veljače 2025. godine, donosi

ODLUKU

O OPĆINSKIM POREZIMA OPĆINE DRENJE

I. OPĆE ODREDBE

Članak 1.

Ovom Odlukom utvrđuju se vrste općinskih poreza, visina poreza i visina stope poreza te nadležno porezno tijelo za utvrđivanje i naplatu općinskih poreza koji pripadaju Općini Drenje.

Članak 2.

Općinski porezi Općine Drenje su:

1. porez na potrošnju,

2. porez na nekretnine.

II. OPĆINSKI POREZI

1. Porez na potrošnju

Članak 3.

Porez na potrošnju plaća se na potrošnju alkoholnih pića (vinjak, rakiju i žestoka pića), prirodnih vina, specijalnih vina, piva i bezalkoholnih pića u ugostiteljskim objektima na području Općine Drenje.

Članak 4.

Obveznik poreza na potrošnju je pravna i fizička osoba koja pruža ugostiteljske usluge, a koji se nalazi na području Općine Drenje.

Članak 5.

Osnovica za porez na potrošnju je prodajna cijena pića koje se proda u ugostiteljskim objektima, a u koju nije uključen porez na dodanu vrijednost.

Članak 6.

Porez na potrošnju plaća se po stopi od 3 %.

2. Porez na nekretnine

Članak 7.

Porez na nekretnine plaćaju domaće i strane, pravne i fizičke osobe koje su vlasnici nekretnina na dan 31. ožujka godine za koju se utvrđuje porez.

Članak 8.

Porez na nekretnine plaća se godišnje u visini od 2,00 eura/m² korisne površine nekretnine.

III. PROVEDBENE ODREDBE

Članak 9.

Poslovi u vezi s utvrđivanjem, evidentiranjem, naplatom i ovrhom radi naplate svih poreza iz članka 2. ove Odluke povjeravaju se Ministarstvu financija, Poreznoj upravi.

Stvarno i mjesno nadležna ustrojstvena jedinica Porezne uprave Ministarstva financija je nadležno porezno tijelo za utvrđivanje i naplatu poreza iz članka 2. ove Odluke.

Za obavljanje poslova iz stavka 1. ovog članka Poreznoj upravi pripada naknada u iznosu 5% od ukupno naplaćenih prihoda.

Ovlašćuje se nadležna organizacija platnog prometa zadužena za raspoređivanje javnih prihoda (FINA) da naknadu Poreznoj upravi obračuna i uplati u državni proračun i to do zadnjeg dana u mjesecu za protekli mjesec.

IV. PRIJELAZNE I ZAVRŠNE ODREDBE

Članak 10.

Ova Odluka stupa na snagu osmoga dana od dana objave u »Službenom glasniku« Općine Drenje, a objavit će se i u »Narodnim novinama«.

Stupanjem na snagu ove Odluke prestaje važiti Odluka o porezima Općine Drenje (»Službeni glasnik« Općine Drenje broj 3/17).

Klasa: 410-01/25-01/1

Urbroj: 2158-16-01-25-1

Drenje, 13. veljače 2025.

Predsjednik
 Općinskog vijeća
 Branko Bogdanović, v. r.
### NN 34/2025 (27.2.2025.), Zakon o izmjeni Zakona o plaći i drugim materijalnim pravima pravosudnih dužnosnika

HRVATSKI SABOR

385

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O PLAĆI I DRUGIM MATERIJALNIM PRAVIMA PRAVOSUDNIH DUŽNOSNIKA

Proglašavam Zakon o izmjeni Zakona o plaći i drugim materijalnim pravima pravosudnih dužnosnika, koji je Hrvatski sabor donio na sjednici 21. veljače 2025.

Klasa: 011-02/25-02/13
 Urbroj: 71-10-01/1-25-2
 Zagreb, 24. veljače 2025.

Predsjednik
 Republike Hrvatske
 Zoran Milanović, v. r.

ZAKON

O IZMJENI ZAKONA O PLAĆI I DRUGIM MATERIJALNIM PRAVIMA PRAVOSUDNIH DUŽNOSNIKA

Članak 1.

U Zakonu o plaći i drugim materijalnim pravima pravosudnih dužnosnika (»Narodne novine«, br. 10/99., 25/00., 30/01., 59/01., 114/01., 116/01., 64/02., 153/02., 154/02., 17/04., 8/06., 142/06., 34/07. – Odluka Ustavnog suda Republike Hrvatske, 134/07., 146/08., 155/08., 39/09., 155/09., 14/11., 154/11., 12/12., 143/12., 100/14., 147/14., 120/16., 16/19., 71/23. i 35/24.) u članku 4. stavak 2. mijenja se i glasi:

»Osnovica za obračun plaće pravosudnih dužnosnika jednaka je osnovici za obračun plaća u državnoj službi i javnim službama.«.

Članak 2.

Ovaj Zakon objavit će se u »Narodnim novinama«, a stupa na snagu 1. ožujka 2025.

Klasa: 022-02/25-01/13
 Zagreb, 21. veljače 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 34/2025 (27.2.2025.), Odluka o imenovanju glavne tajnice Ustavnog suda Republike Hrvatske

USTAVNI SUD REPUBLIKE HRVATSKE

398

Na temelju članka 71.c stavka 1. Poslovnika Ustavnog suda Republike Hrvatske (»Narodne novine« broj 181/03., 16/06., 30/08., 123/09., 63/10., 121/2010., 19/13., 37/14., 83/14. – pročišćeni tekst i 2/15.), Ustavni sud Republike Hrvatske u sastavu Miroslav Šeparović, predsjednik te suci Mato Arlović, Sanja Bezbradica Jelavić, Dražen Bošnjaković, Ante Galić, Biljana Kostadinov, Maša Marochini Zrinski, Rajko Mlinarić, Frane Staničić i Miroslav Šumanović, na sjednici održanoj 25. veljače 2025., donio je

ODLUKU

O IMENOVANJU GLAVNE TAJNICE USTAVNOG SUDA REPUBLIKE HRVATSKE

I.

Za glavnu tajnicu Ustavnog suda Republike Hrvatske imenuje se SANJA TRGOVAC.

II.

Imenovana glavna tajnica Ustavnog suda Republike Hrvatske stupa na dužnost 25. veljače 2025.

Glavna tajnica imenuje se na vrijeme od četiri godine i može biti ponovno imenovana.

III.

Ova odluka objavit će se u »Narodnim novinama« i na mrežnoj stranici Ustavnog suda Republike Hrvatske.

Broj: SuT-A-2/2025

Zagreb, 25. veljače 2025.

Predsjednik
 dr. sc. Miroslav Šeparović, v. r.
### NN 34/2025 (27.2.2025.), Odluka o izmjeni Odluke o visini poreznih stopa poreza na dohodak Grada Gospića

Grad Gospić

399

Na temelju čl. 19.a, a u svezi s čl. 19. Zakona o porezu na dohodak (»Narodne novine« br. 115/16, 106/18, 121/19, 32/20, 138/20, 151/22, 114/23 i 152/24 – u daljnjem tekstu: Zakon), članka 35. Zakona o lokalnoj i područnoj (regionalnoj) samoupravi (»Narodne novine« br. 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15 – ispravak, 123/17, 98/19 i 144/20) i članka 33. Statuta Grada Gospića (»Službeni vjesnik Grada Gospića« br. 7/09, 5/10, 7/10, 1/12, 2/13, 3/13 – pročišćeni tekst, 7/15, 1/18, 3/20, 1/21), Gradsko vijeće Grada Gospića na sjednici održanoj 26. veljače 2025. godine donosi

ODLUKU

O IZMJENI ODLUKE O VISINI POREZNIH
 STOPA POREZA NA DOHODAK GRADA GOSPIĆA

Članak 1.

U Odluci o visini poreznih stopa poreza na dohodak Grada Gospića (»Službeni vjesnik Grada Gospića« br. 9/23 – u daljnjem tekstu: Odluka), članak 2. mijenja se i glasi:

»Niža porezna stopa za obračun godišnjeg poreza na dohodak iznosi 22,0 %

Viša porezna stopa za obračun godišnjeg poreza na dohodak iznosi 32,0 %.

Prag za primjenu navedenih poreznih stopa propisan je Zakonom.«

Članak 2.

Ova Odluka stupa na snagu od 1. ožujka 2025. godine, a objavit će se u »Službenom vjesniku Grada Gospića« i u »Narodnim novinama«.

Ova Odluka primijenit će se i u postupku godišnjeg obračuna poreza na dohodak za cijelo porezno razdoblje 2025. godine.

Klasa: 410-01/25-01/6
 Urbroj: 2125-1-01-25-03
 Gospić, 26. veljače 2025.

Predsjednica
 Gradskog vijeća Grada Gospića
 Ana-Marija Zdunić, mag. iur., v. r.
### NN 34/2025 (27.2.2025.), Rješenje o imenovanju državnog tajnika u Ministarstvu prostornoga uređenja, graditeljstva i državne imovine

VLADA REPUBLIKE HRVATSKE

392

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 46. stavka 1. Zakona o sustavu državne uprave (»Narodne novine«, br. 66/19. i 155/23.), Vlada Republike Hrvatske je na sjednici održanoj 21. veljače 2025. donijela

RJEŠENJE

O IMENOVANJU DRŽAVNOG TAJNIKA U MINISTARSTVU PROSTORNOGA UREĐENJA, GRADITELJSTVA I DRŽAVNE IMOVINE

Imenuje se DARIO TIŠOV državnim tajnikom u Ministarstvu prostornoga uređenja, graditeljstva i državne imovine.

Klasa: 080-02/25-01/20
 Urbroj: 50301-15/07-25-2
 Zagreb, 21. veljače 2025.

Predsjednik
 mr. sc. Andrej Plenković, v. r.
### NN 34/2025 (27.2.2025.), Rješenje o razrješenju i imenovanju predsjednika Upravnog vijeća Agencije za plaćanja u poljoprivredi, ribarstvu i ruralnom razvoju

VLADA REPUBLIKE HRVATSKE

391

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 7. stavka 2. Zakona o osnivanju Agencije za plaćanja u poljoprivredi, ribarstvu i ruralnom razvoju (»Narodne novine«, br. 30/09. i 56/13.), Vlada Republike Hrvatske je na sjednici održanoj 21. veljače 2025. donijela

RJEŠENJE

O RAZRJEŠENJU I IMENOVANJU PREDSJEDNIKA UPRAVNOG VIJEĆA AGENCIJE ZA PLAĆANJA U POLJOPRIVREDI, RIBARSTVU I RURALNOM RAZVOJU

1. Razrješuje se JOSIP DABRO dužnosti predsjednika Upravnog vijeća Agencije za plaćanja u poljoprivredi, ribarstvu i ruralnom razvoju.

2. Imenuje se DAVID VLAJČIĆ, potpredsjednik Vlade Republike Hrvatske i ministar poljoprivrede, šumarstva i ribarstva, predsjednikom Upravnog vijeća Agencije za plaćanja u poljoprivredi, ribarstvu i ruralnom razvoju, po položaju.

Klasa: 080-02/25-03/31
 Urbroj: 50301-15/07-25-2
 Zagreb, 21. veljače 2025.

Predsjednik
 mr. sc. Andrej Plenković, v. r.
### NN 34/2025 (27.2.2025.), Rješenje o imenovanju vršitelja dužnosti ravnatelja Agencije za sigurnost željezničkog prometa

VLADA REPUBLIKE HRVATSKE

387

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 18. stavka 2. Zakona o sigurnosti i interoperabilnosti željezničkog sustava (»Narodne novine«, broj 63/20.), a u vezi s člankom 38. stavkom 2. i člankom 43. stavkom 2. Zakona o ustanovama (»Narodne novine«, br. 76/93., 29/97. – ispravak, 47/99. – ispravak, 35/08., 127/19. i 151/22.), Vlada Republike Hrvatske je na sjednici održanoj 21. veljače 2025. donijela

RJEŠENJE

O IMENOVANJU VRŠITELJA DUŽNOSTI RAVNATELJA AGENCIJE ZA SIGURNOST ŽELJEZNIČKOG PROMETA

Imenuje se ŽELIMIR DELAČ vršiteljem dužnosti ravnatelja Agencije za sigurnost željezničkog prometa, s danom 19. veljače 2025., do imenovanja ravnatelja na temelju provedenog javnog natječaja, a najduže do godinu dana.

Klasa: UP/I 080-02/25-01/60
 Urbroj: 50301-15/28-25-2
 Zagreb, 21. veljače 2025.

Predsjednik
 mr. sc. Andrej Plenković, v. r.
### NN 34/2025 (27.2.2025.), Rješenje o razrješenju ravnatelja Agencije za sigurnost željezničkog prometa

Vlada Republike Hrvatske

386

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 18. stavka 2. Zakona o sigurnosti i interoperabilnosti željezničkog sustava (»Narodne novine«, broj 63/20.), Vlada Republike Hrvatske je na sjednici održanoj 21. veljače 2025. donijela

RJEŠENJE

O RAZRJEŠENJU RAVNATELJA AGENCIJE ZA SIGURNOST ŽELJEZNIČKOG PROMETA

Razrješuje se ŽELIMIR DELAČ dužnosti ravnatelja Agencije za sigurnost željezničkog prometa, s danom 18. veljače 2025., zbog isteka mandata.

Klasa: UP/I 080-02/25-02/49
 Urbroj: 50301-15/28-25-2
 Zagreb, 21. veljače 2025.

Predsjednik
 mr. sc. Andrej Plenković, v. r.
### NN 34/2025 (27.2.2025.), Rješenje o razrješenju i imenovanju supredsjedatelja Hrvatsko-izraelskog zajedničkog odbora za gospodarsku suradnju

VLADA REPUBLIKE HRVATSKE

388

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 18. stavka 1. Ugovora između Vlade Republike Hrvatske i Vlade Države Izrael o gospodarskoj suradnji (»Narodne novine – Međunarodni ugovori«, br. 15/00. i 8/11.), Vlada Republike Hrvatske je na sjednici održanoj 21. veljače 2025. donijela

RJEŠENJE

O RAZRJEŠENJU I IMENOVANJU SUPREDSJEDATELJA HRVATSKO-IZRAELSKOG ZAJEDNIČKOG ODBORA ZA GOSPODARSKU SURADNJU

1. Razrješuje se HRVOJE BUJANOVIĆ dužnosti supredsjedatelja Hrvatsko-izraelskog zajedničkog odbora za gospodarsku suradnju.

2. Imenuje se GORAN ROMEK, državni tajnik u Ministarstvu gospodarstva, supredsjedateljem Hrvatsko-izraelskog zajedničkog odbora za gospodarsku suradnju.

Klasa: 080-02/25-03/30
 Urbroj: 50301-15/28-25-2
 Zagreb, 21. veljače 2025.

Predsjednik
 mr. sc. Andrej Plenković, v. r.
### NN 34/2025 (27.2.2025.), Rješenje o razrješenju i imenovanju predsjednika i članova Upravnog vijeća Klinike za dječje bolesti Zagreb

VLADA REPUBLIKE HRVATSKE

393

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 83. stavka 6. Zakona o zdravstvenoj zaštiti (»Narodne novine«, br. 100/18., 125/19., 147/20., 119/22., 156/22., 33/23. i 36/24.), Vlada Republike Hrvatske je na sjednici održanoj 21. veljače 2025. donijela

RJEŠENJE

O RAZRJEŠENJU I IMENOVANJU PREDSJEDNIKA I ČLANOVA UPRAVNOG VIJEĆA KLINIKE ZA DJEČJE BOLESTI ZAGREB

1. Razrješuje se RENATO MITTERMAYER, dr. med., dužnosti predsjednika Upravnog vijeća Klinike za dječje bolesti Zagreb, zbog isteka mandata.

Razrješuju se dužnosti članovi Upravnog vijeća Klinike za dječje bolesti Zagreb, zbor isteka mandata:

– VERA KATALINIĆ-JANKOVIĆ, dr. med.

– dr. sc. DAMIR ELJUGA, dr. med.

2. Imenuje se RENATO MITTERMAYER, dr. med., predsjednikom Upravnog vijeća Klinike za dječje bolesti Zagreb.

Za članove Upravnog vijeća Klinike za dječje bolesti Zagreb imenuju se:

– VERA KATALINIĆ-JANKOVIĆ, dr. med.

– dr. sc. DAMIR ELJUGA, dr. med.

Klasa: 080-02/25-03/32
 Urbroj: 50301-15/07-25-2
 Zagreb, 21. veljače 2025.

Predsjednik
 mr. sc. Andrej Plenković, v. r.
### NN 34/2025 (27.2.2025.), Rješenje o razrješenju supredsjedateljice i imenovanju supredsjedatelja Međuvladinog hrvatsko-turkmenskog povjerenstva za gospodarsku suradnju

VLADA REPUBLIKE HRVATSKE

389

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 3. stavka 2. Ugovora između Vlade Republike Hrvatske i Vlade Turkmenistana o Međuvladinom hrvatsko-turkmenskom povjerenstvu za gospodarsku suradnju (»Narodne novine – Međunarodni ugovori«, broj 6/14.), Vlada Republike Hrvatske je na sjednici održanoj 21. veljače 2025. donijela

RJEŠENJE

O RAZRJEŠENJU SUPREDSJEDATELJICE I IMENOVANJU SUPREDSJEDATELJA MEĐUVLADINOG HRVATSKO-TURKMENSKOG POVJERENSTVA ZA GOSPODARSKU SURADNJU

1. Razrješuje se mr. sc. IVANA SOIĆ dužnosti supredsjedateljice Međuvladinog hrvatsko-turkmenskog povjerenstva za gospodarsku suradnju.

2. Imenuje se GORAN ROMEK, državni tajnik u Ministarstvu gospodarstva, supredsjedateljem Međuvladinog hrvatsko-turkmenskog povjerenstva za gospodarsku suradnju.

Klasa: 080-02/25-03/29
 Urbroj: 50301-15/28-25-2
 Zagreb, 21. veljače 2025.

Predsjednik
 mr. sc. Andrej Plenković, v. r.
### NN 34/2025 (27.2.2025.), Rješenje o razrješenju člana i imenovanju članice Upravnog vijeća Opće županijske bolnice Požega

VLADA REPUBLIKE HRVATSKE

394

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 83. stavka 6. Zakona o zdravstvenoj zaštiti (»Narodne novine«, br. 100/18., 125/19., 147/20., 119/22., 156/22., 33/23. i 36/24.), Vlada Republike Hrvatske je na sjednici održanoj 21. veljače 2025. donijela

RJEŠENJE

O RAZRJEŠENJU ČLANA I IMENOVANJU ČLANICE UPRAVNOG VIJEĆA OPĆE ŽUPANIJSKE
 BOLNICE POŽEGA

1. Razrješuje se dr. sc. GORAN ROIĆ, dr. med. dužnosti člana Upravnog vijeća Opće županijske bolnice Požega.

2. Imenuje se ZDENKA PAVLOVIĆ BUKVIĆ, dr. med., članicom Upravnog vijeća Opće županijske bolnice Požega.

Klasa: 080-02/25-03/34
 Urbroj: 50301-15/07-25-2
 Zagreb, 21. veljače 2025.

Predsjednik
 mr. sc. Andrej Plenković, v. r.
### NN 34/2025 (27.2.2025.), Rješenje o opozivu vršitelja dužnosti predstavnika i vršitelja dužnosti zamjenika predstavnika Vlade Republike Hrvatske i imenovanju predstavnika i zamjenika predstavnika Vlade Republike Hrvatske u zajedničkom Povjerenstvu za tumačenje Temeljnog kolektivnog ugovora za zaposlenike u javnim službama

VLADA REPUBLIKE HRVATSKE

390

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 18. stavka 1. Temeljnog kolektivnog ugovora za zaposlenike u javnim službama (»Narodne novine«, broj 29/24.), Vlada Republike Hrvatske je na sjednici održanoj 21. veljače 2025. donijela

RJEŠENJE

O OPOZIVU VRŠITELJA DUŽNOSTI PREDSTAVNIKA I VRŠITELJA DUŽNOSTI ZAMJENIKA PREDSTAVNIKA VLADE REPUBLIKE HRVATSKE I IMENOVANJU PREDSTAVNIKA I ZAMJENIKA PREDSTAVNIKA VLADE REPUBLIKE HRVATSKE U ZAJEDNIČKOM POVJERENSTVU ZA TUMAČENJE TEMELJNOG KOLEKTIVNOG UGOVORA ZA ZAPOSLENIKE U JAVNIM SLUŽBAMA

1. Opozivaju se vršitelji dužnosti predstavnika Vlade Republike Hrvatske u zajedničkom Povjerenstvu za tumačenje Temeljnog kolektivnog ugovora za zaposlenike u javnim službama:

– DRAŽEN OPALIĆ

– STIPE MAMIĆ

– MARIJA PEĆANAC.

Opozivaju se vršitelji dužnosti zamjenika predstavnika Vlade Republike Hrvatske u zajedničkom Povjerenstvu za tumačenje Temeljnog kolektivnog ugovora za zaposlenike u javnim službama:

– OLGA PLAZIBAT NOVOSEL

– TANJA MALINAC

– MATIJA KIKELJ.

2. Za predstavnike Vlade Republike Hrvatske u zajedničkom Povjerenstvu za tumačenje Temeljnog kolektivnog ugovora za zaposlenike u javnim službama, imenuju se:

– ANITA ZIRDUM

– STIPE MAMIĆ

– MARIJA PEĆANAC.

Za zamjenike predstavnika Vlade Republike Hrvatske u zajedničkom Povjerenstvu za tumačenje Temeljnog kolektivnog ugovora za zaposlenike u javnim službama, imenuju se:

– SANDA PIPUNIĆ

– TANJA MALINAC

– MATIJA KIKELJ.

Klasa: 080-02/25-03/10
 Urbroj: 50301-15/07-25-3
 Zagreb, 21. veljače 2025.

Predsjednik
 mr. sc. Andrej Plenković, v. r.
### NN 34/2025 (27.2.2025.), Odluka o porezima Grada Zadra

Grad Zadar

408

Na temelju odredbe čl. 2. Općeg poreznog zakona (»Narodne novine«, broj 115/16, 106/18, 121/19, 32/20, 42/20, 114/22 i 152/24), čl. 20. i čl. 42. Zakona o lokalnim porezima (»Narodne novine« broj 115/16, 101/17, 114/22, 114/23 i 152/24) i čl. 27. i čl. 82. Statuta Grada Zadra (»Glasnik Grada Zadra«, broj 9/09, 28/10, 3/13, 9/14, 2/15 – pročišćeni tekst, 3/18, 7/18 – pročišćeni tekst, 15/19, 2/20 i 3/21, 14/23 – pročišćeni tekst), Gradsko vijeće Grada Zadra na 36. sjednici, održanoj 25. veljače 2025. godine, donosi

ODLUKU

O POREZIMA GRADA ZADRA

I. OPĆE ODREDBE

Članak 1.

Ovom se Odlukom utvrđuju vrsta, stopa i visina poreza koji pripadaju Gradu Zadru (u daljnjem tekstu: Grad) te nadležno porezno tijelo za utvrđivanje i naplatu poreza.

II.VRSTE POREZA

Članak 2.

Porezi Grada su:

1. porez na potrošnju i

2. porez na nekretnine.

Porez na potrošnju

Članak 3.

Porez na potrošnju plaća se po stopi od 3 %.

Porez na nekretnine

Članak 4.

Porez na nekretnine plaća se u iznosu od 0,60 eura po m² korisne površine nekretnine.

III. NADLEŽNOST

Članak 5.

Poslove u svezi s utvrđivanjem, službenim evidentiranjem, nadzorom, naplatom i postupkom ovrhe radi naplate poreza iz odredbe članka 3. ove Odluke obavljat će Grad Zadar, Upravni odjel za financije.

Poslove u svezi s utvrđivanjem, službenim evidentiranjem, nadzorom, naplatom i postupkom ovrhe radi naplate poreza iz odredbe članka 4. ove Odluke obavljat će Ministarstvo financija, Porezna uprava, Područni ured Zadar.

IV. PRIJELAZNE I ZAVRŠNE ODREDBE

Članak 6.

Danom stupanja na snagu ove Odluke, prestaje važiti Odluka o porezima Grada (»Glasnik Grada Zadra« br. 12/22 i 15/23).

Članak 7.

Postupci u svezi s utvrđivanjem i naplatom poreza započeti prema odredbama Odluke o porezima Grada Zadra (»Glasnik Grada Zadra« br. 12/22 i 15/23) dovršit će se po odredbama te Odluke.

Članak 8.

Ova Odluka objavit će se u »Narodnim novinama« i »Glasniku Grada Zadra«, a stupa na snagu osmoga dana od dana objave u »Glasniku Grada Zadra«.

Klasa: 410-01/25-01/02
 Urbroj: 2198/01-1-25-5
 Zadar, 25. veljače 2025.

GRADSKO VIJEĆE GRADA ZADRA

Predsjednik
 Marko Vučetić, v. r.
### NN 34/2025 (27.2.2025.), Odluka o visini poreznih stopa godišnjeg poreza na dohodak na području Grada Vrbovskog

GRAD VRBOVSKO

406

Na temelju članka 19.a Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22, 114/23 i 152/24) i članka članka 29. Statuta Grada Vrbovskog »Službene novine Grada Vrbovskog« broj 4/18, 5/18 i 3/21), Gradsko vijeće Grada Vrbovskog na 25. sjednici održanoj 20. veljače 2025. godine donosi

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU
 GRADA VRBOVSKOG

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području Grada Vrbovskog.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 21 %

– viša porezna stopa 31 %.

Članak 3.

Ova Odluka objavit će se u »Narodnim novinama« i »Službenim novinama Grada Vrbovskog«, a stupa na snagu 1. ožujka 2025. godine.

Klasa: 410-01/25-01/3
 Urbroj: 2170-14-01-25-1
 Vrbovsko, 20. veljače 2025.

GRADSKO VIJEĆE GRADA VRBOVSKOG

Predsjednica
 Jasna Božić, dipl. oec., v. r.
### NN 34/2025 (27.2.2025.), Odluka o lokalnim porezima Grada Vrbovskog

Grad Vrbovsko

405

Na temelju čl. 35. Zakona o lokalnoj i područnoj (regionalnoj) samoupravi (»Narodne novine«, br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), čl. 20. Zakona o lokalnim porezima (»Narodne novine«, br. 115/16, 101/17, 114/22, 114/23 i 152/24), te članka 29. Statuta Grada Vrbovskog »Službene novine Grada Vrbovskog« broj 4/18, 5/18 i 3/21), Gradsko vijeće Grada Vrbovskog na 25. sjednici održanoj 20. veljače 2025. godine, donosi

ODLUKU

O LOKALNIM POREZIMA GRADA VRBOVSKOG

I. OPĆE ODREDBE

Članak 1.

Ovom se Odlukom propisuju vrste poreza koji pripadaju Gradu Vrbovskom (u daljnjem tekstu Grad), visina stope poreza na potrošnju, visina poreza na nekretnine te nadležno porezno tijelo za utvrđivanje, evidentiranje, nadzor, naplatu i ovrhu radi naplate navedenih poreza.

II. VRSTE LOKALNIH POREZA

Članak 2.

Gradu pripadaju sljedeći lokalni porezi:

1. porez na nekretnine

2. porez na potrošnju.

1. Porez na nekretnine

Članak 3.

Porez na nekretnine plaća se godišnje u iznosu od 2,00 EUR m² korisne površine nekretnine.

Poslove utvrđivanja, evidentiranja, nadzora, naplate i ovrhe radi naplate poreza na kuće za odmor obavlja Ministarstvo financija, Porezna uprava.

2. Porez na potrošnju

Članak 4.

Porez na potrošnju plaća se po stopi od 3 %.

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, Porezna uprava.

III. DAVANJE OVLASTI FINA-i

Članak 5.

Ovlašćuje se nadležna organizacija platnog prometa zadužena za naplatu javnih prihoda (Financijska agencija), da naknadu koja pripada Ministarstvu financija, Poreznoj upravi, u iznosu od 5 % od ukupno naplaćenih prihoda, obračuna i uplati u državni proračun i to do zadnjeg dana u mjesecu za prethodni mjesec.

IV. PRIJELAZNE I ZAVRŠNE ODREDBE

Članak 6.

Postupci utvrđivanja poreza započeti po odredbama Odluke o lokalnim porezima Grada Vrbovskog (»Službene novine Grada Vrbovskog« broj: 154/22 i 13/23) (»Narodne novine«, broj: 154/22 i 147/23) koji nisu dovršeni do stupanja na snagu ove Odluke, dovršit će se prema odredbama Odluke o lokalnim porezima Grada Vrbovskog (»Službene novine Grada Vrbovskog« broj 154/22 i 13/23) (»Narodne novine«, broj 154/22 i 147/23).

Članak 7.

Stupanjem na snagu ove Odluke, prestaje važiti Odluka o lokalnim porezima Grada Vrbovskog (»Službene novine Grada Vrbovskog« broj 154/22 i 13/23) (»Narodne novine«, broj 154/22 i 147/23).

Članak 8.

Ova Odluka objavit će se u »Službenim novinama Grada Vrbov­skog« i »Narodnim novinama«, a stupa na snagu 1. ožujka 2025. godine.

Klasa: 410-01/25-01/2
 Urbroj: 2170-14-01-25-1
 Vrbovsko, 20. veljače 2025.

GRADSKO VIJEĆE GRADA VRBOVSKOG

Predsjednica
 Jasna Božić, dipl. oec., v. r.
### NN 34/2025 (27.2.2025.), Odluka o visini poreznih stopa godišnjeg poreza na dohodak na području Grada Vrgorca

Grad Vrgorac

407

Na temelju članka 19.a Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22, 114/23 i 152/24) i članka 34. Statuta Grada Vrgorca (»Vjesnik« – službeno glasilo Grada Vrgorca 6/09, 2/13, 5/14, 6/18 i 5/21), Gradsko vijeće Grada Vrgorca na svojoj 22. sjednici od 20. veljače 2025. godine, donosi

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU GRADA VRGORCA

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području grada Vrgor­ca.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 21 %,

– viša porezna stopa 25 %.

Članak 3.

Stupanjem na snagu ove Odluke, prestaje važiti Odluka o visini poreznih stopa godišnjeg poreza na dohodak za porezne obveznike na području grada (»Vjesnik« – službeno glasilo Grada Vrgorca 17/23).

Članak 4.

Ova Odluka objavit će se u »Vjesniku« – službenom glasilu Grada Vrgorca, a stupa na snagu osmoga dana od objave.

Klasa: 024-04/25-01/11
 Urbroj: 2181-15-01/01-25-1
 Vrgorac, 20. veljače 2025.

Predsjednik
 Ljubomir Erceg, dr. dent. med., v. r.
### NN 34/2025 (27.2.2025.), Prosječna mjesečna isplaćena neto plaća i prosječna mjesečna bruto plaća po zaposlenome u pravnim osobama Republike Hrvatske za 2024.

Državni zavod za statistiku

397

Državni zavod za statistiku objavljuje

PROSJEČNU MJESEČNU ISPLAĆENU NETO PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA 2024.

Prosječna mjesečna isplaćena neto plaća po zaposlenome u pravnim osobama Republike Hrvatske za 2024. iznosila je 1 318 eura.

PROSJEČNU MJESEČNU BRUTO PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA 2024.

Prosječna mjesečna bruto plaća po zaposlenome u pravnim osobama Republike Hrvatske za 2024. iznosila je 1 821 euro.

Klasa: 953-03/22-01/3
 Urbroj: 555-01-07-06-25-7
 Zagreb, 21. veljače 2025.

Glavna ravnateljica
 Lidija Brković, v. r.
### NN 34/2025 (27.2.2025.), Odluka o visini poreznih stopa godišnjeg poreza na dohodak Općine Brinje

Općina Brinje

410

Na temelju članka 19.a Zakona o porezu na dohodak (»Narodne novine«, broj 115/16, 106/18, 121/19, 32/20, 138/20, 151/22, 114/23 i 152/24), članka 28. stavka 1. i 85. stavka 1. Statuta Općine Brinje (»Županijski glasnik« Ličko-senjske županije br. 4/21, 17/22), na prijedlog Općinskog načelnika Općine Brinje, Općinsko vijeće Općine Brinje na 23. sjednici održanoj 20. veljače 2025. godine, donijelo je

ODLUKU

O VISINI POREZNIH STOPA GODIŠNJEG
 POREZA NA DOHODAK

I. OPĆA ODREDBA

Članak 1.

Ovom Odlukom utvrđuju se visine poreznih stopa godišnjeg poreza na dohodak za porezne obveznike na području općine Brinje.

II. POREZNE STOPE

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 20 %,

– viša porezna stopa 30 %.

III. PRIJELAZNE I ZAVRŠNE ODREDBE

Članak 3.

Stupanjem na snagu ove Odluke prestaje važiti Odluka o visini poreznih stopa godišnjeg poreza na dohodak na području Općine Brinje (»Županijski glasnik« Ličko-senjske županije br. 31/23).

Članak 4.

Ova Odluka dostavit će se Ministarstvu financija, Poreznoj upravi u roku od osam dana od dana njezina donošenja radi objave na mrežnim stranicama Porezne uprave.

Članak 5.

Ova Odluka objavit će se u »Narodnim novinama« i »Županijskom glasniku« Ličko-senjske županije, a stupa na snagu 1. ožujka 2025. godine.

Ova Odluka primijenit će se i u postupku godišnjeg obračuna poreza na dohodak za cijelo porezno razdoblje 2025. godine.

Klasa: 410-01/25-01/04
 Urbroj: 2125-4-25-01-02
 Brinje, 20. veljače 2025.

Predsjednik
 Općinskog vijeća
 Ivan Perković, dipl. ing., v. r.
### NN 34/2025 (27.2.2025.), Odluka o visini poreznih stopa godišnjeg poreza na dohodak Grada Kastva

Grad Kastav

400

Na temelju članka 19.a Zakona o porezu na dohodak (»Narodne novine« br. 115/16, 106/18, 121/19, 32/20, 138/20, 151/22, 114/23, 152/24) i članka 30. Statuta Grada Kastva (»Službene novine Primorsko-goranske županije« br. 4/18, 36/18, »Službene novine Grada Kastva« br. 5/20, 3/21), Gradsko vijeće Grada Kastva na 34. sjednici, održanoj 21. veljače 2025. godine, donosi

ODLUKU

O VISINI POREZNIH STOPA GODIŠNJEG
 POREZA NA DOHODAK

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području grada Kastva.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa: 20 %,

– viša porezna stopa: 31 %.

Članak 3.

Danom stupanja na snagu ove Odluke prestaje važiti Odluka o visini poreznih stopa godišnjeg poreza na dohodak na području Grada Kastva (»Službene novine« br. 11/23).

Članak 4.

Ova Odluka objavit će se u »Narodnim novinama« i »Službenim novinama Grada Kastva«, a stupa na snagu 1. ožujka 2025. godine.

Klasa: 021-05/25-01/01
 Urbroj: 2170-07-02/13-25-4
 Kastav, 21. veljače 2025.

GRADSKO VIJEĆE GRADA KASTVA

Predsjednica
 Gradskog vijeća
 Mirela Smojver, dipl. iur., v. r.
### NN 34/2025 (27.2.2025.), Odluka o visini poreznih stopa godišnjeg poreza na dohodak Općine Nova Rača

Općina Nova Rača

413

Na temelju članka 19.a Zakona o porezu na dohodak (»Narodne novine«, broj 115/16, 106/18, 121/19, 32/20, 138/20, 151/22, 114/23 i 152/24) i članka 33. Statuta Općine Nova Rača (»Službeni glasnik Općine Nova Rača« broj 2/21 i 2/23), na prijedlog načelnika Općine Nova Rača, Općinsko vijeće Općine Nova Rača, OIB: 63151588084, na 31. sjednici održanoj 25. veljače 2025. godine, donijelo je

ODLUKU

O VISINI POREZNIH STOPA GODIŠNJEG POREZA NA DOHODAK

I. OPĆA ODREDBA

Članak 1.

Ovom Odlukom utvrđuju se visine poreznih stopa godišnjeg poreza na dohodak za porezne obveznike na području Općine Nova Rača.

II. POREZNE STOPE

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 17,00 %,

– viša porezna stopa 27,00 %.

III. PRIJELAZNE I ZAVRŠNE ODREDBE

Članak 3.

Ova Odluka dostavit će se Ministarstvu financija, Poreznoj upravi u roku od osam dana od dana njezina donošenja radi objave na mrežnim stranicama Porezne uprave.

Članak 5.

Ova Odluka objavit će se u »Narodnim novinama« i Službenom glasniku Općine Nova Rača, a stupa na snagu 1. ožujka 2025. godine.

Ova Odluka primijenit će se i u postupku godišnjeg obračuna poreza na dohodak za cijelo porezno razdoblje 2025. godine.

Klasa: 410-04/25-01/2
 Urbroj: 2103-13-02-25-1
 Nova Rača, 25. veljače 2025.

Predsjednica
 Općinskog vijeća
 Ivana Lončar, v. r.
### NN 34/2025 (27.2.2025.), Odluka o visini poreznih stopa godišnjeg poreza na dohodak na području Grada Novalje

Grad Novalja

403

Na temelju članka 19.a Zakona o porezu na dohodak (»Narodne novine«, broj 115/16, 106/18, 121/19, 32/20, 138/20, 151/22, 114/23 i 152/24) i članka 32. Statuta Grada Novalje (»Županijski glasnik« Ličko-senjske županije broj 8/21 i 31/21), Gradsko vijeće Grada Novalje na sjednici održanoj 18. veljače 2025. godine, donijelo je

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU GRADA NOVALJE

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području Grada Novalje.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 15 %,

– viša porezna stopa 25 %.

Članak 3.

Ova Odluka objavit će se u »Narodnim novinama« i »Županijskom glasniku« Ličko-senjske županije, a stupa na snagu 1. siječnja 2026. godine.

Klasa: 024-02/25-01/6
 Urbroj: 2125-6-02-25-1
 Novalja, 18. veljače 2025.

GRADSKO VIJEĆE GRADA NOVALJE

Predsjednik
 Matej Gušćić, struč. spec. oec., v. r.
### NN 34/2025 (27.2.2025.), Odluka o visini poreznih stopa godišnjeg poreza na dohodak na području grada Novigrada - Cittanova

Grad Novigrad – Cittanova

402

Na temelju članka 4. stavka 2. Zakona o izmjenama i dopunama Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22, 114/23 i 152/24) i članka 39. Statuta Grada Novigrada – Cittanova (»Službene novine Grada Novigrada – Cittanova« broj 5/09, 3/13, 2/14, 2/17, 1/18, 2/18 – pročišćeni tekst, 2/20, 1/21, 6/21, 7/21 – pročišćeni tekst, 3/22) , Gradsko vijeće grada Novigrada – Cittanova na sjednici održanoj 25. veljače 2025. godine, donijelo je

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU GRADA NOVIGRADA – CITTANOVA

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području Grada Novigrada – Cittanova.

Članak 2.

Porezne stope iz članka 1. ove Odluke utvrđuju se kako slijedi:

1. niža porezna stopa – 20 %,

2. viša porezna stopa – 31 %.

Članak 3.

Ova Odluka objavit će se »Narodnim novinama« i u »Službenim novinama Grada Novigrada – Cittanova«, a stupa na snagu 1. siječnja 2025. godine.

Klasa: 431-01/25-01/01

Urbroj: 2163-5-02/01-25-04

Novigrad – Cittanova, 25. veljače 2025.

GRADSKO VIJEĆE GRADA NOVIGRADA – CITTANOVA

Predsjednica
 Dijana Lipovac Matić, v. r.